Title: Príloha č
Author: vladimir.blaho
Last saved by: Chudá Viera
Company: Infovek

Správa zo zahraničnej pracovnej cesty- zasadnutie Výboru pre vzdelávanie Rady EÚ

1. Účastníci ZPC:
 	
Mgr. Ivar Štaffa

Ministerstvo školstva, vedy, výskumu a športu, sekcia medzinárodnej spolupráce a európskych záležitostí, odbor európskych vzťahov, Černyševského 27, hlavný štátny radca, anglický jazyk, nemecký jazyk, španielsky jazyk, taliansky jazyk.

PhDr. Kristína Vaníková

Ministerstvo školstva, vedy, výskumu a športu, sekcia medzinárodnej spolupráce a európskych záležitostí, odbor európskych vzťahov, Černyševského 27, štátny radca, anglický jazyk a nemecký jazyk.

2. Zahraničná pracovná cesta:

Belgicko, Brusel, 16.9.2014- Council of the EU
Justus Lipsius, Rue de la Loi 175, Brussels

Zasadnutie Výboru pre vzdelávanie Rady EÚ. Cestovné náklady, pobytové náklady a iné výdavky sú financované z rozpočtu SK PRES MŠVVaŠ SR. 

3. Rámcový program pobytu:

16.9.2014  	odlet do Bruselu	
16.9.2014	zasadnutie Výboru pre vzdelávanie	 
16.9.2014	odlet do Bratislavy
			
4. Stručný priebeh rokovaní:

Informácie Komisie

Informácie o Youthwiki budú poskytnuté na niektorom z nasledujúcich zasadaní.  COM hovorila o novej myšlienke usporiadania budúceho kolégia komisárov, kde sa zavádzajú tímy na čele s príslušným podpredsedom. Budúcu komisiu čakajú teraz híringy v EP. Z DG EAC odídu oddelenia pre odbornú prípravu a vzdelávanie dospelých na DG Employment, nakoľko bola táto agenda presunutá do portfólia príslušnej komisárky pre zamestnanosť, sociálne veci a zručnosti. 
IE sa zaujímalo, ako bude prerozdelená táto agenda v rámci formácií Rady. Sekretariát Rady potvrdil, že zmeny v COM sa nemajú prečo týkať Rady, čo je samostatná inštitúcia. 
COM predstavila výsledky štúdie o zdieľaní nákladov vo vysokoškolskom vzdelávaní. Táto správa analyzuje účinky rôznych modelov rozdelenia nákladov v oblasti vysokoškolského vzdelávania (rozdelenie medzi verejnými a súkromnými príspevkami na financovanie vysokého školstva) na študentov a vysoké školy. 

http://ec.europa.eu/education/news/2014/20140623-cost-sharing_en.htm

Štúdia skúma trendy v oblasti účasti a ukončovania terciárneho vzdelávania, rovnako ako faktory, ako je štruktúra systému, inštitucionálne príjmy a stratégie v priebehu posledných 15 rokov v 9 vybraných systémoch vysokoškolského vzdelávania, aby bolo možné lepšie pochopiť, aký majú rôzne modely financovania - a ich zmeny - vplyv na študentov a inštitúcie.
FR požiadalo, aby COM pred spustením každej štúdie informovala Výbor pre vzdelávanie, aby táto informácia mohla byť postúpená na príslušné ministerstvá, hlavne pokiaľ ide o zostavovateľa štúdie, za účelom poskytnutia súčinnosti tomuto zostavovateľovi.

Návrh záverov Rady o podnikateľstve vo vzdelávaní a odbornej príprave

COM sa na úvod venovala hlbšie chápaniu podnikateľstva ako kľúčovej kompetencie. V porovnaní s USA, Čínou a Brazíliou si stredoškolskí študenti v EÚ nemyslia, že im vzdelávanie v škole prispieva k rozvoju podnikateľskej kompetencie. V rámci pracovnej skupiny pre podnikateľské vzdelávanie sa ukázala  potreba definovania 3 výsledkov vzdelávania v rámci tejto kompetencie. Referenčný rámec kompetencie poskytuje individuálny prehľad výsledkov vzdelávania asociovaných s podnikateľstvom ako kľúčovou kompetenciou. Takýto referenčný rámec existuje napr. v oblasti cudzích jazykov a jeho príprava prebieha pre digitálnu kompetenciu. 

5. Zhrnutie:

Na treťom zasadaní Výboru pre vzdelávanie počas talianskeho predsedníctva COM hovorila o novej myšlienke usporiadania budúceho kolégia komisárov, kde sa zavádzajú tímy na čele s príslušným podpredsedom. COM predstavila výsledky štúdie o zdieľaní nákladov vo vysokoškolskom vzdelávaní. Táto správa analyzuje účinky rôznych modelov rozdelenia nákladov v oblasti vysokoškolského vzdelávania (rozdelenie medzi verejnými a súkromnými príspevkami na financovanie vysokého školstva) na študentov a vysoké školy. Výbor sa v druhom čítaní venoval návrhu záverov Rady o podnikateľstve vo vzdelávaní a odbornej príprave.   Viacero delegácií spochybňuje potrebu kompetenčného  referenčného rámca pre podnikateľstvo, osobitne sa im nepáči jeho prepojenie na EQF. ČŠ sú skeptické k rozširovaniu nástroja HEInnovate a chcú počkať na jeho hodnotenie v roku 2016. Podobne za predčasné pokladajú odkazovať v záveroch Rady na štúdiu, ktorá sa ešte len má vypracovať.

7.   Prehľad prinesenej dokumentácie a miesto jej uloženia

Dokumenty sú k dispozícii prostredníctvom siete Extranet.

8.   Osobitne vyhodnotený očakávaný prínos ZPC

Zahraničná pracovná cesta splnila účel v plnom rozsahu.

9.    Spôsob zverejnenia výsledkov ZPC, prenos získaných informácií

Správa zo ZPC je k dispozícii na intranete, zaslaná na vedomie.

Správu vypracoval: PhDr. Kristína Vaníková, OEV, MŠVVaŠ SR, PhDr. Ivan Hromada,PhD.,   SZ Brusel

Dátum: 22.9.2014

Správu schválil: Mgr. Ivar Štaffa, PGR SMSEZ, MŠVVaŠ SR

Poznámka: Správu zo ZPC je potrebné vypracovať do 10 dní od jej ukončenia a predložiť na Sekciu medzinárodnej spolupráce